Muhammad Adib Mohd Kassim

Muhammad Adib bin Mohd Kassim (28 Mei 1994 – 17 Disember 2018) merupakan seorang ahli bomba Malaysia yang pernah berkhidmat di Balai Bomba Subang Jaya. Beliau telah disahkan meninggal dunia selepas 21 hari dimasukkan ke Institut Jantung Negara (IJN). Adib dikenali ramai kerana mendapat liputan akhbar di seluruh Malaysia akibat menjadi mangsa rusuhan kuil pada 27 November 2018.

Latar belakang
Muhammad Adib dilahirkan pada 28 Mei 1994 di Kedah dan merupakan anak kepada pasangan Mohd Kassim bin Abd Hamid dan Asma binti Abdul Aziz. Beliau merupakan seorang ahli bomba yang berpusat di Subang Jaya, Selangor. Adib merancang untuk berkahwin dengan tunangnya, Nurul Najihah pada 21 Disember 2018.

Beliau ialah salah seorang daripada 9 orang responden terhadap rusuhan kedua di kawasan Kuil Sri Maha Mariamman Seafield pada 27 November 2018, dan dilaporkan telah diserang ketika tiba di tempat kejadian rusuhan. Ketika Menteri Perumahan dan Kerajaan Tempatan, Zuraida Kamaruddin melawat anggota bomba yang cedera tersebut, beliau dilaporkan telah mengatakan bahawa Adib telah "dipukul dan dipijak".

Pada mulanya Adib dibantu oleh beberapa orang penganut yang hadir di kuil tersebut dan kemudian dihantar ke Pusat Perubatan Ramsay Sime Darby (juga dikenali sebagai Pusat Perubatan Subang Jaya) untuk mendapatkan rawatan. Beliau kemudian dipindahkan ke IJN kerana keadaan kesihatannya yang bertambah buruk. Pada 29 November 2018, Menteri Kesihatan Dr. Dzulkefly Ahmad melaporkan bahawa keadaan Adib semakin pulih dengan baik selepas pemindahannya ke IJN. Adib juga telah dikunjungi oleh Sultan Kedah kerana dia berasal dari Kedah.

Dipukul dan dakwaan salah
Kecederaan Adib pada mulanya dilaporkan sebagai kesan dipukul oleh para perusuh, namun terdapat tuntutan oleh pihak berkuasa kuil bahawa terdapat video yang disebarkan yang menunjukkan ahli bomba yang cedera itu dilanggar oleh jentera bomba yang sedang mengundur. Kenyataan ini kemudiannya disangkal oleh Ketua Pengarah Balai Bomba dan Penyelamat, Mohamad Hamdan Wahid, yang menyusulkan tuntutannya dengan membuat laporan polis mengenai tuntutan salah tersebut. Seterusnya, seorang lagi anggota bomba, Mohd Hazim Rahimi mendakwa bahawa dialah yang berada dalam gambar dan video tular mengenai kejadian jentera bomba mengundur itu. Prosiding inkues berhubung kes Adib berakhir pada 27 September 2019 apabila Mahkamah Koroner memutuskan punca kematian Adib ialah akibat perbuatan jenayah oleh dua atau lebih individu yang tidak dikenali. 

Kecederaan dan kerosakan
Muhammad Adib ialah satu-satunya responden yang cedera semasa rusuhan apabila rakan setugasnya Mohd Hazim secara tidak sengaja meninggalkannya secara terbuka. Selain kecederaannya, jentera bomba yang dinaikinya juga dirosakkan oleh para perusuh.

Kematian
Selama 21 hari dimasukkan ke hospital selepas dipukul sehingga kritikal sejak 27 November, bibirnya bergerak dan disahkan dalam keadaan stabil. Pada 3 Disember, beliau tidak lagi menggunakan mesin bantuan dan keadaan paru-parunya mula merosot. Pada 17 Disember 2018, Adib disahkan meninggal dunia oleh Menteri Perumahan dan Kerajaan Tempatan, Zuraida Kamaruddin di IJN pada jam 9.41 malam. Beliau diterbangkan oleh helikopter ke kampung halamannya di Kedah untuk dikebumikan selepas solat Zuhur pada 18 Disember 2018.

Tindak balas
Selepas kematiannya pada 17 Disember, Dr Lee Boon Chye berkata bedah siasat untuk mengetahui apa yang menyebabkan kematian Adib akan mengambil masa sebulan untuk disiapkan. Perdana Menteri Mahathir Mohamad dan isterinya, Siti Hasmah Mohd Ali serta kira-kira 100 orang pegawai dan ahli JBPM memberi penghormatan terakhir kepada Muhammad Adib.

Pada 18 Disember 2018, sebuah syarikat pengedar kereta Honda iaitu Sri Utama Auto Sdn. Bhd. telah memecat seorang kakitangannya, Caryn Yean yang didapati melanggar dasar syarikat itu dengan memuat naik komen menghina kematian Adib di laman media sosial.

Kronologi
Di bawah ialah kronologi kes kematian Muhammad Adib:

 28 November 2018: Muhammad Adib dipindahkan dari Pusat Perubatan Subang Jaya ke Institut Jantung Negara (IJN) pada jam 11.33 malam.
 3 Disember 2018: Muhammad Adib memberi tindak balas kepada orang sekeliling walaupun masih tidak dapat bertutur.
 5 Disember 2018: Muhammad Adib mendapat sistem sokongan kepada mesin Extracorporeal Membrane Oxygenation (ECMO) yang membantu fungsi paru-paru.
 7 Disember 2018: Muhammad Adib mula tunjuk perkembangan positif walaupun masih kritikal dan stabil serta tidak bergantung kepada mesin sokongan jantung.
 10 Disember 2018: Muhammad Adib memberikan respons dengan menulis pada papan putih untuk berkomunikasi.
 11 Disember 2018: IJN memaklumkan Muhammad Adib tidak lagi memerlukan mesin ECMO untuk membantunya bernafas.
 15 Disember 2018: Muhammad Adib terpaksa menggunakan semula mesin ECMO kira-kira jam 9 malam selepas paru-parunya didapati mula mengeras.
 17 Disember 2018: Muhammad Adib meninggal dunia pada jam 9.41 malam.
 18 Disember 2018: Jenazah Muhammad Adib selamat dikebumikan di Tanah Perkuburan Islam, Kampung Tebengau, Kuala Kedah kira-kira jam 1.45 petang.

Inkues

Lihat juga
 Rusuhan Kuil Sri Maha Mariamman

 Rujukan 

Kategori:Kelahiran 1994
Kategori:Kematian 2018
Kategori:Kematian akibat dipukul di Malaysia
Kategori:Ahli bomba Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kedah